ai4bharat/Pralekha huggingface dataset:
पोलाद मंत्रालय
राष्ट्रीय इस्पात निगम लिमिटेड येथे कल्पतरू – उद्योजकता केंद्र उद्योग 4.0 ची भागीदारी शिखर परिषद संपन्न
राष्ट्रीय इस्पात निगम लिमिटेड , इलेक्ट्रॉनिक्स आणि माहिती तंत्रज्ञान मंत्रालय , भारत सरकार, आंध्र प्रदेश सरकार आणि सॉफ्टवेअर टेक्नॉलॉजी पार्क्स ऑफ इंडिया यांनी विशाखापट्टणम स्टील प्लांट येथील आरआयएनएल येथे सामूहिकपणे उद्योग 4.0 संबंधी उद्योजकता केंद्र -कल्पतरू  स्थापन केले आहे. आरआयएनएलच्या उद्यमशीलता केंद्राची माहिती सामायिक करण्यासाठी शुक्रवारी आरआयएनएल येथे भागीदारी शिखर परिषद आयोजित करण्यात आली होती.
कल्पतरू, सीओई इंडस्ट्री 4.0 चे प्रमुख मार्गदर्शक आणि आरआयएनएलचे मुख्य व्यवस्थापकीय संचालक अतुल भट्ट म्हणाले की आरआयएनएल येथील हे उद्योजकता केंद्र, पोलाद उद्योग तसेच इतर उद्योगांसाठी काम करण्यासाठी देशभरातील अनेक स्टार्ट-अप्स घेऊन येईल. आरआयएनएल येथील हे केंद्र भारतीय पोलाद उद्योगाला डिजिटल उपाय प्रदान करणारे केंद्र बनेल असा विश्वास त्यांनी व्यक्त केला.
यावेळी एसटीपीआयचे महासंचालक अरविंद कुमार यांनी भागीदार उद्योगांचे स्वागत केले आणि त्यांना या केंद्रासमवेत सहभागी व्हायला सांगितले आणि त्यांच्या संस्थांमध्ये इंडस्ट्री 4.0 ची लवकर अंमलबजावणी करण्याचे लाभ मिळवण्यास सांगितले. आरआयएनएल येथील हे 21वे सीओई केंद्र असून भारतीय उद्योगाला भेडसावणाऱ्या विविध आव्हानांवर उपाययोजना उपलब्ध करून देईल असा विश्वास त्यांनी व्यक्त केला. "देशभरातल्या शक्य तितक्या स्टार्ट-अपना सहाय्य पुरवणे हे सरकारचे उद्दिष्ट आहे," असे अरविंद कुमार म्हणाले.
अर्थ मंत्रालय
विनिमय दर अधिसूचना क्र. 94/2021 सीमा शुल्क 
नवी दिल्ली, 25 नोव्हेंबर 2021
सीमा शुल्क कायदा,1962  मधील 14 व्या कलमाचा वापर करत, केंद्रीय अप्रत्यक्ष कर मंडळ आणि सीमा शुल्क विभागाने 18 नोव्हेंबर 2021रोजी जारी केलेल्या केंद्रीय अप्रत्यक्ष कर मंडळ आणि सीमा शुल्क अधिसूचना क्र. 92/2021-सीमा शुल्क नुसार 26 नोव्हेंबर 2021 पासून लागू होणाऱ्या खालील सुधारणा केल्या आहेत.
वरील अधिसूचनेच्या परिशिष्ट क्र.1 मध्ये अनुक्रमांक 18 साठी आणि त्याच्याशी संबंधित नोंदण्यांसाठी खालील बदल केले आहेत:
SCHEDULE-I
|
|
Sl.No.
|
|
Foreign Currency
|
|
Rate of exchange of one unit of foreign currency equivalent to Indian rupees
|
|

|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
Turkish Lira
|
|
6.40
|
|
6.05
|
||
||
||
||
|
G.Chippalkatti/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
सुक्ष्म, लघु आणि मध्यम उदयोग मंत्रालय
बनावट खादी उत्पादने विक्रीप्रकरणी मुंबईतल्या डी एन मार्ग येथील खादी एम्पोरियमवर केव्हीआयसीने घातली बंदी
खादी आणि ग्रामोद्योग आयोगाने , अलिकडच्या वर्षांत बनावट/खादी नसलेल्या उत्पादनांच्या विक्रीविरुद्ध कडक धोरण अवलंबले आहे. त्यानुसार आयोगाने, मुंबईतील डॉ. डी. एन. मार्ग इथल्या मेट्रोपॉलिटन इन्शुरन्स हाऊस, येथे 1954 पासून अत्यंत प्रतिष्ठित “खादी एम्पोरियम” चालवण्याऱ्या मुंबई खादी अँड व्हिलेज इंडस्ट्रीज असोसिएशन  या सर्वात जुन्या खादीविक्री संस्थेचे 'खादी' प्रमाणपत्र रद्द केले आहे.
डॉ. डी.एन. मार्ग येथील खादी एम्पोरियम अस्सल खादी उत्पादनांच्या मिषाने, खादी नसलेल्या उत्पादनांची विक्री करत असल्याचे आयोगाला आढळल्यानंतर ही कारवाई करण्यात आली. नियमित तपासणी दरम्यान, आयोगाच्या अधिकार्यांनी एम्पोरियममधून गोळा केलेल्या नमुन्यांमध्ये ही उत्पादने खादी नसल्याचे आढळून आले. आयोगाने जारी केलेल्या “खादी प्रमाणपत्र” आणि “खादी प्रमाणचिन्ह प्रमाणपत्र” च्या नियमांचे उल्लंघन केल्याबद्दल आयोगाने मुंबई खादी अँड व्हिलेज इंडस्ट्रीज असोसिएशनला कायदेशीर नोटीस जारी केली. नोंदणी रद्द केल्यामुळे, खादी एम्पोरियमला अस्सल खादी विक्री केंद्र म्हणून मान्यता राहणार नाही आणि यापुढे एम्पोरियममध्ये खादी उत्पादने विकण्याची परवानगीही नसेल. विश्वासार्हतेचा भंग केल्याबद्दल आणि खादी ब्रँडची विश्वासार्हता आणि लोकप्रियता यांचा गैरवापर करून मोठ्या प्रमाणावर जनतेची फसवणूक केल्याबद्दल मुंबई खादी अँड व्हिलेज इंडस्ट्रीज असोसिएशनविरुद्ध  कायदेशीर कारवाईचा विचार आयोग करत आहे.
एम्पोरियममधून फक्त “अस्सल खादी उत्पादनेच” विकण्याच्या सक्त अटीवर आयोगाने 1954 मध्ये खादी एम्पोरियमचे संचालन आणि व्यवस्थापन MKVIA या नोंदणीकृत खादी संस्थेकडे सोपवले होते. मात्र अलिकडच्या वर्षांत, MKVIA बनावट खादी उत्पादने विकून अनुचित व्यापार पद्धतींमध्ये गुंतले होते. त्यामुळे हे एम्पोरियम खादी आणि ग्रामोद्योग आयोगाकडून चालवले जात असल्याचा समज असलेल्या लोकांची फसवणूक होत होती.
गेल्या काही वर्षांमध्ये आयोगाने “खादी इंडिया” या आपल्या ब्रँड नावाचा गैरवापर आणि ट्रेडमार्कच्या उल्लंघनाविरुद्ध कठोर कारवाई केली आहे. आयोगाने आत्तापर्यंत 1200 हून अधिक व्यक्ती आणि कंपन्यांना "खादी" या ब्रँड नावाचा गैरवापर केल्याबद्दल आणि "खादीच्या" नावाखाली बिगर खादी उत्पादने विकल्याबद्दल कायदेशीर नोटीस बजावल्या आहेत. यात किरकोळ ब्रँड फॅबइंडियाचा समावेश असून आयोगाने फॅब इंडियाकडून 500 कोटी रुपयांच्या नुकसानीची मागणी केली असून प्रकरण मुंबई उच्च न्यायालयात प्रलंबित आहे. गेल्या वर्षी, आयोगाने अमॅझॉन, फ्लिपकार्ट आणि स्नॅपडील या ऑनलाइन शॉपिंग पोर्टल्सना, खादी नसलेली उत्पादने "खादी" म्हणून विकणाऱ्या 140 वेब लिंक्स काढून टाकण्यास भाग पाडले होते.
अशा अनेक प्रकरणांमध्ये, उल्लंघन करणार्यांविरुद्ध आयोगाने न्यायालयात दाद मागितली असून “खादी” या ब्रँड नावाचा गैरवापर करण्यास रोखणारे आदेश प्राप्त केले आहेत. परिणामी, अनेक उल्लंघनकर्त्यांनी माफी मागितली आणि भविष्यात “खादी” या ब्रँड नावाचा वापर न करण्याची हमी दिली.
अल्पसंख्यांक मंत्रालय
28 व्या ‘हुनर हाट’चे मुख्यमंत्री डॉ प्रमोद सावंत यांच्या हस्ते उद्घाटन
‘हुनर हाट’मुळे साडेपाच लाख कारागिर आणि इतर व्यावसायिकांना रोजगाराच्या संधी उपलब्ध- केंद्रीय मंत्री मुख्तार अब्बास नक्वी
पणजी, 27 मार्च 2021
28 व्या ‘हुनर हाट’ चे आज मुख्यमंत्री डॉ प्रमोद सावंत यांच्या हस्ते आणि केंद्रीय मंत्री मुख्तार अब्बास नक्वी आणि श्रीपाद नाईक यांच्या उपस्थितीत उद्घाटन करण्यात आले. उद्घाटन कार्यक्रमासाठी राज्यसभेचे खासदार विनय तेंडुलकर, लोकसभेचे खासदार फ्रान्सिस्को सार्दीन, उपमुख्यमंत्री चंद्रकांत कवळेकर, केंद्रीय अल्पसंख्यक व्यवहार मंत्रालयाचे सचिव पी.के. दास यांच्यासह इतर वरिष्ठ अधिकाऱ्यांची उपस्थिती होती.
‘हुनर हाट’ मुळे देशातील कारागिरांबरोबरच गोव्यातील कारागिरांनाही मोठे व्यासपीठ उपलब्ध झाल्याचे मुख्यमंत्री डॉ सावंत म्हणाले. जास्तीत जास्त लोकांनी हुनर हाट ला भेट देण्याचे आवाहन मुख्यमंत्र्यांनी केले.
‘हुनर हाट’ हा स्थानिक कलाकार, कारागिर आणि व्यवसायाशी निगडीत इतरांना रोजगार पुरवणारा यशस्वी उपक्रम ठरल्याचे केंद्रीय अल्पसंख्याक खात्याचे मंत्री मुख्तार अब्बास नक्वी म्हणाले. ‘हुनर हाट’मुळे आतापर्यंत साडेपाच लाख लोकांना रोजगार आणि रोजगाराच्या संधी उपलब्ध झाल्याचे त्यांनी सांगितले. ‘हुनर हाट’ हा स्वदेशी कलाकारांना प्रोत्साहन देणारा मंच असल्याचे ते म्हणाले.
स्वदेशी कलात्मक आणि हस्तकला उत्पादनांच्या 28 व्या ‘हुनर हाट’ चे गोव्यात 4 एप्रिलपर्यंत आयोजन करण्यात आले आहे.
आंध्र प्रदेश, आसाम, बिहार, चंदीगड, दिल्ली, गोवा, गुजरात, झारखंड, कर्नाटक, मध्य प्रदेश, महाराष्ट्र, मणिपूर, मेघालय, नागालँड, ओडिशा, पुडुचेरी, पंजाब, राजस्थान, सिक्किम, तमिळनाडू, तेलंगणा, त्रिपुरा उत्तर प्रदेश, उत्तराखंड, पश्चिम बंगाल आणि इतर राज्यांतल्या कारागीरांच्या स्वदेशी आणि हस्तकलेचे दर्शन घडवणाऱ्या अनोख्या वस्तू आणि उत्पादने या ‘हुनर हाट’ मध्ये विक्री आणि आणि प्रदर्शनासाठी उपलब्ध आहेत.
कलमकारी, बिद्री, उदाईगिरी लाकडी कटलरी, बांबू,ताग यापासून बनवलेली उत्पादने, मधुबनी चित्रकलेचा आविष्कार घडवणाऱ्या चित्र कृती, मुंगा सिल्क, टसर सिल्क, चामड्याची उत्पादने, संगमरवरी वस्तू, चंदन उत्पादने, कशिदा काम, चंदेरी साड्या, कुंदन काम केलेले दाग दागिने, काचेच्या वस्तू, लाकडी, मातीच्या वस्तू, पितळी वस्तू, हातमाग उत्पादने अशी वैविध्यपूर्ण उत्पादने या हुनर हाट मध्ये मांडण्यात येत आहेत.
हुनर हाट मधल्या बावर्चीखाना’ मध्ये मोगलाई, दक्षिण भारतीय, गोवा, मल्याळी, पंजाबी, बंगाली अशा पारंपारिक खाद्य संस्कृतीचा आस्वादही इथे येणाऱ्या लोकांना घेता येणार आहे.
याबरोबरच रूपसिंग राठोड , सुदेश भोसले , अल्ताफ राजा आणि राणी इंद्राणी ; निजामी ब्रदर्स , गुरदास मान ज्युनियर , प्रेम भाटिया , विनोद राठोड आणि विनोदवीर सुदेश लेहरी , गुरु रंधावा , शिबानी कश्यप  “हुनार हाट” येथे विविध सांस्कृतिक कार्यक्रम सादर करतील.
आभासी तसेच ऑनलाईन मंचावर http://hunarhaat.org आणि जीईएम पोर्टलवर हुनर हाट उपलब्ध आहे. याद्वारे देशातले आणि परदेशातले लोकही या कारागीरांच्या स्वदेशी वस्तू डिजिटल आणि ऑनलाईन खरेदी करू शकतात.
यापुढचा 'हुनर हाट' डेहरादूनमध्ये , सुरत  या काळात आयोजित केला जाईल. याशिवाय कोटा, हैदराबाद, मुंबई, जयपूर, पाटणा, प्रयागराज, रांची, गुवाहाटी, भुवनेश्वर, जम्मू-काश्मीर या ठिकाणीही या वर्षी हुनर हाट आयोजित केले जाणार आहेत.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
निती आयोग
पंतप्रधानांनी नीती आयोग येथे अर्थतज्ज्ञांशी साधला संवाद
सध्याच्या जागतिक वातावरणामुळे उद्भवलेल्या संधींचा फायदा घेण्यासाठी सार्वजनिक आणि खाजगी क्षेत्रांनी समन्वयाद्वारे चाकोरीबाहेरचा विचार करण्याची गरज -पंतप्रधान
नवी दिल्ली, 13 जानेवारी 2023
पंतप्रधान नरेंद्र मोदी यांनी आज नीती आयोग इथे प्रख्यात अर्थतज्ञ आणि तज्ञांशी संवाद साधला.
"जागतिक प्रतिकूल परिस्थितीत भारताचा विकास आणि लवचिकता" या संकल्पनेवर ही चर्चा केंद्रित होती. जोखीम असूनही सध्याच्या जागतिक वातावरणात डिजिटायझेशन, ऊर्जा, आरोग्य सेवा आणि कृषी यासारख्या क्षेत्रात नवीन आणि वैविध्यपूर्ण संधी उपलब्ध असल्याचे पंतप्रधानांनी नमूद केले. या संधींचा लाभ घेण्यासाठी सार्वजनिक आणि खाजगी क्षेत्रांनी समन्वयाद्वारे चाकोरीबाहेरचा विचार करण्याची गरज असल्याचे पंतप्रधान म्हणाले. पंतप्रधानांनी डिजिटल भारताचे यश आणि देशभरात फिनटेकचा जलद अवलंब तसेच सर्वसमावेशक वाढ आणि विकासाची प्रशंसा केली. नारी शक्ती ही भारताच्या विकासाचे महत्वाचे बळ असल्याचा त्यांनी उल्लेख केला आणि कार्यबळात महिलांचा सहभाग सक्षम करण्यासाठी आणि त्याला चालना देण्यासाठी प्रयत्न सुरु ठेवण्याचे आवाहन केले. यंदा सुरु असलेल्या आंतरराष्ट्रीय भरड धान्य वर्षात, ग्रामीण आणि कृषी क्षेत्राचे परिवर्तन घडवून आणण्याची भरड धान्याची क्षमता लक्षात घेऊन, कार्बन न्यूट्रल, नैसर्गिक शेतीसाठी अनुकूल, आणि पोषणाचा किफायतशीर स्रोत अशा वैशिष्ट्यांनी युक्त भरड धान्याला प्रोत्साहन देण्याची गरज पंतप्रधानांनी अधोरेखित केली.
बैठकीला उपस्थित असलेल्या तज्ञांनी भारत आपल्या विकासाची गती विवेकबुद्धीने कायम राखू शकेल असे व्यावहारिक उपाय सुचवले. कृषीपासून उत्पादनापर्यंतच्या विविध विषयांवर पंतप्रधानांबरोबर कल्पना आणि सूचना सामायिक करण्यात आल्या. जागतिक स्तरावर सध्याची प्रतिकूल परिस्थिती काही काळ कायम राहण्याची शक्यता लक्षात घेऊन , भारताची लवचिकता आणखी मजबूत करण्यासाठी धोरणात्मक शिफारसी देखील करण्यात आल्या. भारताच्या लवचिकतेमुळे, अस्थिर जागतिक मंचावर भारत एक उज्वल भविष्याची आशा म्हणून उदयाला आला आहे याबाबत बैठकीत एकमत झाले. सर्व क्षेत्रांतील सर्वांगीण विकासाच्या माध्यमातून या भक्कम पायावर नव्याने विकासाला चालना देण्याचे आवश्यक आहे अशी सूचना करण्यात आली.
पंतप्रधानांनी अर्थतज्ज्ञांचे सूचना आणि मते याबद्दल आभार मानले आणि त्यांच्या परिवर्तनात्मक कल्पनांच्या आदानप्रदानाद्वारे आपल्या राष्ट्राच्या विकासात मदत करण्याचे आवाहन केले.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
संरक्षण मंत्रालय
भारतीय नौदलाची युद्धनौका "आयएनएस जलाश्व" मधून मालदीवमध्ये अडकलेल्या प्रवासी भारतीयांचे कोची येथे आगमन
(नवी दिल्ली, 10 मे 2020
“समुद्र सेतू" अभियानासाठी तैनात असलेली आयएनएस जलाश्व ही युद्धनौका 10 मे रोजी सकाळी 10 वाजण्याच्या सुमारास मालदीव येथे अडकलेल्या महिला, वृद्ध आणि मुले अशा एकूण 698 भारतीय नागरिकांसह कोची बंदरात दाखल झाली. प्रवासाची सर्व औपचारिकता पूर्ण झाल्यानंतर हे जहाज 08 मे रोजी संध्याकाळी मालदीवहून निघाले होते. कमीतकमी सामाजिक संपर्काद्वारे सुरक्षित प्रवेश निश्चित करण्यासाठी संबंधित चमूने सर्व आवश्यक उपाययोजना केल्या. प्रवासादरम्यान वृद्ध लोक, गरोदर स्त्रिया आणि लहान मुलांची देखील पुरेशी काळजी घेण्यात आली. वैयक्तिक सुरक्षा उपकरणे घातलेल्या भारतीय नौदलाच्या प्रशिक्षित कर्मचार्यांनी सर्व प्रवाशांना हाताळले. सर्व मानक कार्यप्रणाली  आणि भारत सरकारने जारी केलेल्या मार्गदर्शक सूचनांचे पालन करून प्रवाशांना सुखरूप आणण्यात आले.
कोचिन पोर्ट ट्रस्टच्या क्रूझ टर्मिनल येथे उपस्थित नौदल आणि नागरी प्रशासनाच्या अधिकाऱ्यांनी प्रवाशांचे स्वागत केले. क्रूझ टर्मिनलवर कोविड स्क्रीनिंग आणि इमिग्रेशनची औपचारिकता लवकर पूर्ण करण्यासाठी राज्य सरकारकडून व्यापक बंदोबस्त ठेवण्यात आला होता. सीमाशुल्क, इमिग्रेशन, पोलिस, आरोग्य विभाग, बीएसएनएल आणि जिल्हा प्रशासनाच्या वैद्यकीय नियमावलीच्या अनुषंगाने टर्मिनलवर काचेचे काउंटर उभारण्यात आले होते. याव्यतिरिक्त, प्रवाश्यांसाठी सामानाच्या ट्रॉलीची व्यवस्था कोचीन आंतरराष्ट्रीय विमानतळ लिमिटेड  कडून करण्यात आली होती, जिचा उद्देश सामान वेगाने उतरवणे, वेगळे करणे आणि सर्व आरोग्य व वैद्यकीय औपचारिकता कार्यक्षम पद्धतीने पूर्ण करणे हा होता.
विशाखापट्टणम येथील आयएनएस जलाश्व हे भारतीय नागरिकांच्या अशाच प्रकारच्या सुटकेसाठी आणि प्रमुख मानवी सहाय्य आणि आपत्ती निवारणाच्या भारतीय नौदलाच्या प्रयत्नांमध्ये आघाडीवर होते. हे जहाज सैन्य घेऊन जाण्यासाठी डिझाइन केलेले आहे आणि सध्या लोकांना मायदेशी परत आणण्याच्या मोहिमेत जहाजातील सुविधांमध्ये बदल करण्यात आले आहेत. या मोहिमेसाठी या जहाजावर भारतीय नौदलाचे प्रशिक्षित वैद्यकीय पथक तैनात ठेवले आहेत.
आज पूर्ण करण्यात आलेल्या परतीच्या प्रवासाचा या मोहिमेतील पहिला भाग होता, त्याचाच पुढचा भाग म्हणजे कोचीहून पाठविलेले आयएनएस मगर हे आणखी एक उभयचर जहाज आज 202 भारतीय नागरिकांना घेऊन माले येथून निघाले आहे. कोविड-19 महामारीच्या पार्श्वभूमीवर मध्य पूर्व आणि मालदीवमध्ये अडकलेल्या भारतीय नागरिकांना मायदेशी परत आणण्यासाठी भारत सरकारतर्फे करण्यात आलेल्या वंदे भारत अभियानाचा हा उपक्रम आहे.
M.Jaitly/V.Joshi/P.Kor
शिक्षण मंत्रालय
राष्ट्रीय ऑनलाईन शिक्षणासाठीच्या स्वयम् आणि इतर डिजिटल उपक्रमांच्या वापरात तिपटीने वाढ – मनुष्यबळ विकास मंत्री
नवी दिल्ली, 28 मार्च 2020
देशात सध्या सुरु असलेल्या संपूर्ण बंदीच्या कालावधीत घरी राहावे लागलेल्या विद्यार्थ्यांचे विद्यार्जन सुरु राहण्याचा खात्रीशीर मार्ग उपलब्ध करून देण्यासाठी मनुष्यबळ विकास मंत्रालयाने विविध ऑनलाईन, डिजिटल शिक्षणाचे उपक्रम राबविले आहेत. या शैक्षणिक मंचाचा लाभ घेऊन, विद्यार्थ्यांनी त्यांचा मौल्यवान वेळ अधिकाधिक प्रमाणात सत्कारणी लावावा, असे आवाहन केंद्रीय मनुष्यबळ विकास मंत्री रमेश पोखरीयाल ‘निशंक’ यांनी केले आहे.
त्यांच्या या आवाहनाला प्रतिसाद देत, राष्ट्रीय ऑनलाईन शिक्षण मंच स्वयम आणि इतर डिजिटल उपक्रमांचा वापर करणाऱ्या व्यक्तींची संख्या गेल्या एका आठवड्यात तिपटीने वाढली, अशी माहिती त्यांनी दिली. शिकविण्याच्या उत्तम साधनांचा अंतर्भाव असलेल्या स्वयम या मंचाला निःशुल्क प्रवेश घेण्यास मान्यता दिल्यानंतर ही वाढ झाली, असे निरीक्षण त्यांनी नोंदविले. या आधी स्वयम मधील प्रवेशासाठी पूर्व नोंदणी आवश्यक होती. मात्र आता विद्यार्थ्यांना ऑनलाईन शिक्षण घ्यायला प्रोत्साहन देणे आणि देशातील बंदी कालावधीचा सदुपयोग करून घेण्यासाठी स्वयम मधील अभ्यासक्रमात देशातील कोणत्याही व्यक्तीला नोंदणी न करता निःशुल्क प्रवेश घेऊन शिक्षण सुरु करण्याची मुभा देण्यात आली आहे, अशी माहिती त्यांनी दिली. गेल्या सोमवारपासून 50 हजार नविन लोकांनी स्वयम ला भेट देऊन नोंदणी केली आहे. यापूर्वी स्वयम मध्ये 25 लाख व्यक्तींनी जानेवारी पासून सुरु झालेल्या सत्रात ५७१ अभ्यासक्रमांमध्ये प्रवेश घेऊन शिक्षणाला सुरुवात केली आहे.
स्वयम द्वारे सरकारने एकूण 1900 अभ्यासक्रम उपलब्ध करुन दिले आहेत. दररोज सुमारे 50 हजार प्रेक्षक स्वयमप्रभा डीटीएच वाहिनीवरचे व्हिडिओ बघतात तर राष्ट्रीय डिजिटल ग्रंथालयाचा वापर करणाऱ्यांमध्ये बंदीच्या काळात दुपटीने वाढ होऊन त्यांची संख्या 43 हजार झाली आहे, अशी माहिती पोखरीयाल यांनी दिली. केंद्र सरकारने सुरु केलेल्या या सर्व उपक्रमांचा अधिकाधिक विद्यार्थ्यांनी परिणामकारक उपयोग करून घ्यावा आणि समृद्ध शैक्षणिक अनुभवाने संपन्न व्हावे, असे आवाहन केंद्रीय मंत्री पोखरीयाल यांनी केले आहे.
U.Ujgare/S.Chitnis/P.Kor
(Visitor Counter : 84
पंतप्रधान कार्यालय
मिस युनिव्हर्सचा बहुमान पटकावल्याबद्दल हरनाज संधूचे पंतप्रधानांनी केले अभिनंदन
नवी दिल्ली, 13 डिसेंबर 2021
पंतप्रधान नरेंद्र मोदी यांनी मिस युनिव्हर्सचा बहुमान पटकावणाऱ्या हरनाज संधूचे अभिनंदन केले आहे.
एका ट्विटमध्ये पंतप्रधान म्हणाले;
"मिस युनिव्हर्सचा बहुमान पटकावल्याबद्दल हरनाझ संधूचे अभिनंदन. भविष्यातील वाटचालीसाठी तिला शुभेच्छा."S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह आणि शहरी व्यवहार मंत्रालय
सर्वांसाठी परवडणारी घरे
नवी दिल्ली, 23 मार्च 2023
नागरिकांना घरे देण्यासंबंधीच्या योजना राज्य सरकार किंवा केंद्रशासित प्रदेशाद्वारे राबवल्या जातात. मात्र राज्ये / केंद्र शासित प्रदेशांच्या प्रयत्नांना पाठबळ देण्याच्या उद्देशाने केंद्रीय गृहनिर्माण आणि शहरी व्यवहार मंत्रालय, देशभरातील पात्र शहरी लाभार्थ्यांना, ज्यात झोपडपट्टी धारकांचा देखील समावेश आहे, अशा लाभार्थ्यांना मूलभूत सुविधा देणारी आणि सर्वाना परवडणारी घरे देण्यासाठी प्रधानमंत्री आवास योजना- शहरी  राबवत आहे.
ही योजना चार स्तंभांद्वारे कार्यान्वित केली जाते. ते म्हणजे लाभार्थी आधारित व्यक्तिगत गृह निर्माण, भागीदारीमध्ये किफायतशीर निवासस्थान , इन-सिटू झोपडपट्टी पुनर्विकास अर्थात स्व स्थानावर पुनर्विकास  आणि योजनेच्या मार्गदर्शक तत्त्वांनुसार पात्रता निकषांवर आधारित ऋण आधारित व्याज अनुदान योजना . दिनांक 13.03.2023 पर्यंत,1.12 कोटी घरांच्या वैध मागणीच्या पैकी, 120.45 लाख घरांना मंजुरी देण्यात आली आहे, त्यापैकी 109.23 लाखांहून अधिक घरांचे बांधकाम सुरु झाले आहे आणि 72.56 लाख घरांचे बांधकाम पूर्ण झाले आहे /लाभार्थींना देण्यात आली आहेत.
याव्यतिरिक्त शहरात राहणाऱ्या सर्वसामान्य गरीब लोकांचे जीवन सुसह्य करण्यासाठी राज्ये / केंद्र शासित प्रदेश करत असलेल्या प्रयत्नांना पाठिंबा देण्यासाठी केंद्र सरकार विविध योजना राबवत आहे. उदाहरणार्थ अटल कायाकल्प आणि शहरी परिवर्तन अभियान अमृत 2.0, स्वच्छ भारत अभियान - शहरी , स्मार्ट शहर अभियान , सौभाग्य - प्रधानमंत्री सहज बिजली हर घर योजना, राष्ट्रीय आरोग्य अभियान, आयुषमान भारत अंतर्गत प्रधानमंत्री जन आरोग्य योजना , प्रधानमंत्री उज्ज्वला योजना  आणि UJALA योजना इत्यादी..
गृहनिर्माण आणि नागरी व्यवहार राज्यमंत्री कौशल किशोर यांनी आज लोकसभेत एका लेखी उत्तरात ही माहिती दिली.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
गृह आणि शहरी व्यवहार मंत्रालय
एक तारीख एक घंटा एक साथ: बापूंना स्वच्छांजली अर्पण करण्यासाठी महाराष्ट्र सज्ज
देशभरात स्वच्छता पंधरवडा - स्वच्छता ही सेवा - 2023 ची तयारी जोरात सुरू आहे. पंतप्रधान नरेंद्र मोदी यांच्या “एक तारीख एक घंटा एक साथ” या आवाहनाची पूर्तता करण्यासाठी नागरिक सज्ज झाले असून स्वच्छतेच्या माध्यमातून बापूंना आदरांजली वाहण्याचा संकल्प केला आहे. गृहनिर्माण आणि शहरी व्यवहार मंत्रालयाअंतर्गत स्वच्छ भारत मिशन – शहरीचे उद्दिष्ट शहरे कचरामुक्त करणे हे आहे. मुंबईत ज्याप्रमाणे गणेशोत्सव साजरा करण्यात आला त्याप्रमाणेच स्वच्छता पंधरवडा हा स्वच्छतेचा उत्सव देखील साजरा करण्यात आला . मुंबईत गणेशपूजेप्रमाणेच स्वच्छता पंधरवडा देखील त्याच उत्साहात साजरा केला जात आहे.
17 सप्टेंबर रोजी झालेल्या इंडियन स्वच्छता लीग 2.0 साठी महाराष्ट्रातील नागरिकांचा सहभाग अतिशय चित्तवेधक होता. संपूर्ण स्वच्छता पंधरवड्यात लोकांनी उत्साहाने आणि हिरीरीने सहभाग घेतला आणि शहराच्या प्रत्येक कानाकोपऱ्यात स्वच्छतेसाठी सहकार्य केले. गृहनिर्माण आणि शहरी विकास मंत्रालयाद्वारे उपलब्ध पोर्टलच्या  माध्यमातून नागरिक त्यांच्या आवडत्या ठिकाणांहून 1 ऑक्टोबर रोजी महाराष्ट्रातील राज्यस्तरीय स्वच्छतेमध्ये सहभागी होतील.. ते प्रत्यक्ष त्या ठिकाणाहून छायाचित्र काढू शकतील आणि पोर्टलवर देखील अपलोड करू शकतील. नागरिक 1 ऑक्टोबर रोजी जलाशय , प्रार्थनास्थळे, खाजगी व शासकीय कार्यालये, शाळा, महाविद्यालये, रुग्णालये, बसस्थानक, रेल्वे स्थानक इत्यादी ठिकाणी स्वच्छतेद्वारे मोठे योगदान देतील.
हिंगोली नगरपरिषदेने जिथे लोक उघड्यावर कचरा टाकतात त्या ठिकाणी स्वच्छता आणि सुशोभीकरण करण्यासाठी ती जागा दत्तक घेतली आहे. स्वच्छता मोहिमेचा एक भाग म्हणून तिथे बसण्यासाठी काही बाकही बसवणार आहेत. हिंगोलीचे हनुमान मंदिर याकडे विशेष भर असेल. तसेच रत्नागिरी नगरपरिषदेच्या सर्व निवडणूक प्रभागातही स्वच्छता मोहीम राबविण्यात आली. 1 ऑक्टोबरपूर्वी शहर स्वच्छ करण्यासाठी एक तासाची संकल्पना सुरू करण्यात आली होती. लोकांनी या संकल्पनेचे केवळ कौतुक केले नाही तर लोक या उपक्रमात उत्साहाने सहभागी देखील होत आहेत.
स्वच्छ आणि हरित पर्यावरण ही शाश्वत विकासाची मूलभूत विचारधारा आहे. स्वच्छतेचे महत्त्व सर्वांनाच माहीत आहे. नागरिक आपली घरे स्वच्छ ठेवण्याचा प्रयत्न करतात, मात्र पर्यावरणाची स्वच्छता ही देखील आपली जबाबदारी आहे हे ते विसरतात. शिरोळ शहरातील तरुण मोठ्या संख्येने सहभागी झालेले दिसून आले. 1 ऑक्टोबरसाठी शिरोळ येथील श्री कल्लेश्वर तलाव, छत्रपती शिवाजी महाराज तख्त, पंचगंगा घाट आणि बुवाफण मंदिर परिसरातील स्वच्छतेचे उद्दिष्ट निश्चित करण्यात आले आहे.
ही भव्य स्वच्छता मोहीम लोकांना जोडेल आणि निवडक प्रतिष्ठित वारसा, आध्यात्मिक आणि सांस्कृतिक ठिकाणांवर लक्ष केंद्रित करेल. भव्य स्वच्छता मोहिमेसाठी देशभरात 8 लाखांहून अधिक ठिकाणे निवडण्यात आली आहेत.
अर्थ मंत्रालय
अनुसूचित जातीसाठी असलेल्या सार्वजनिक क्षेत्रातील बँकांच्या पतपुरवठा आणि इतर कल्याणकारी योजनांच्या कामगिरीचा अर्थमंत्री निर्मला सीतारामन यांच्याकडून उद्या आढावा
नवी दिल्ली, 26 सप्टेंबर 2022
केंद्रीय अर्थ आणि कॉर्पोरेट व्यवहार मंत्री निर्मला सीतारामन उद्या नवी दिल्ली येथे सार्वजनिक क्षेत्रातील बँकांमधील अनुसूचित जातींसाठी पतपुरवठा आणि इतर कल्याणकारी योजनांच्या कामगिरीचा आढावा घेतील. या बैठकीला राष्ट्रीय अनुसूचित जाती आयोगाचे  अध्यक्ष आणि सार्वजनिक क्षेत्रातील बँका आणि सिडबी, नाबार्ड सारख्या वित्तीय संस्थांचे प्रमुख देखील उपस्थित राहणार आहेत. केंद्रीय अर्थमंत्र्यांसह, या बैठकीला केंद्रीय अर्थ राज्यमंत्री पंकज चौधरी आणि डॉ भागवत किसनराव कराड, सचिव आणि आर्थिक सेवा विभाग  देखील उपस्थित राहणार आहेत.
सरकारने विशेषत: अनुसूचित जातींसाठी विविध योजना सुरू केल्या आहेत ज्यात स्टँड-अप इंडिया योजना, अनुसूचित जातींसाठी पत वर्धित हमी योजना  आणि अनुसूचित जातींसाठी व्हेंचर कॅपिटल फंड यांचा समावेश आहे. या योजनांव्यतिरिक्त, सरकारने समाजातील सर्व घटकांसाठी सर्वसमावेशक वृद्धीवर भर दिला आहे.
बँकांद्वारे अनुसूचित जाती समुदायातील व्यक्तींना तसेच स्टँड अप इंडिया, प्रधानमंत्री मुद्रा योजना, राष्ट्रीय ग्रामीण उपजीविका अभियान , राष्ट्रीय नागरी उपजीविका अभियान , सूक्ष्म आणि लघु उद्योगांसाठी पत हमी निधी ट्रस्ट , शैक्षणिक कर्ज, अनुसूचित जातींसाठी पत वर्धित हमी योजना , SC साठी व्हेंचर कॅपिटल फंड इत्यादी विविध कर्ज योजनांतर्गत दिल्या जाणाऱ्या पत पुरवठ्याचा बैठकीत आढावा घेतला जाईल.
अनुसूचित जातींच्या कल्याणासाठी बँकांमध्ये केलेल्या उपाययोजनांचाही या बैठकीत आढावा घेतला जाणार आहे. आरक्षण, रिक्त पदांचा अनुशेष आणि ती भरण्यासाठी केलेली कार्यवाही आणि कल्याणकारी संघटनांसोबत बैठका, मुख्य संपर्क अधिकाऱ्याची  नियुक्ती, तक्रार निवारण कक्षाची स्थापना इत्यादीसह कल्याण आणि तक्रार निवारण यंत्रणेचे कार्य यावर या आढावा बैठकीचा भर असेल.S.Patil/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
निती आयोग
युथ को:लॅब नॅशनल इनोव्हेशन डायलॉग 2022 मध्ये भारतातील 9 राज्यांमधील बारा स्टार्ट-अप ठरले विजेते
विजेत्या 12 स्टार्ट-अप्सना त्यांच्या अभिनव कल्पना साकारण्यासाठी 5,000 डॉलर्स पर्यंत प्रारंभिक निधी मिळाला
नवी दिल्ली, 27 जून 2023
युथ को:लॅब नॅशनल इनोव्हेशन डायलॉग इंडियाच्या 5व्या आवृत्तीत कृषी, शिक्षण-तंत्रज्ञान, महिलांसाठी उपजीविका, चक्राकार अर्थव्यवस्था आणि जैवविविधता या क्षेत्रात काम करणाऱ्या भारतातील 9 राज्यांमधील बारा अव्वल स्टार्ट-अप्सना विजेते म्हणून घोषित करण्यात आले.
संयुक्त राष्ट्र विकास कार्यक्रम  आणि सिटी फाउंडेशन द्वारा 2017 मध्ये संयुक्तपणे निर्मित यूथ को: लॅबचा उद्देश युवकांना सशक्त बनवणे आणि त्यांच्यात गुंतवणूक करण्यासाठी आशिया-प्रशांत क्षेत्रातील देशांसाठी एक सामायिक अजेंडा तयार करणे हा आहे जेणेकरून ते नेतृत्व, सामाजिक नवोन्मेष आणि उद्योजकता याद्वारे शाश्वत विकास उद्दिष्टांच्या अंमलबजावणीला गती देऊ शकतील.
भारतात 2019 मध्ये अटल इनोव्हेशन मिशन , नीति आयोग यांच्या भागीदारीतून युथ को:लॅबचा प्रारंभ झाला. 2022-23 आवृत्तीसाठी देशभरातील 28 राज्यांमधून 378 अर्ज प्राप्त झाले.
एआयएमचे अभियान संचालक डॉ.चिंतन वैष्णव; यूएनडीपी इंडियाच्या निवासी प्रतिनिधी शोको नोडा आणि अभिनेत्री आणि यूएनडीपी चॅम्पियन संजना संघी यांनी विजेत्यांना सन्मानित केले.
बारा स्टार्ट-अप्स विजेत्यांमध्ये महाराष्ट्रातील 4 स्टार्ट-अप्सचा समावेश आहे. यामध्ये दिव्यांगांसाठी संधी निर्माण करणारे पुणे स्थित संस्थापक आकाशदीप बन्सल यांचे SaralX, महिलांमध्ये मासिक पाळीदरम्यान स्वच्छतेबाबत जागरूकता निर्माण करणारा मुंबईतील संस्थापक सौम्या डबरीवाल यांचा प्रोजेक्ट बाला , महाराष्ट्रात महिला शेतकऱ्यांसाठी यांत्रिकीकरण संबंधी उपाय सुचवणारा संस्थापक अक्षय दीपक कावळे यांचा ऍग्रोशुअर  आणि कमी कार्बनच्या शाश्वत पर्यायांवर खर्च करण्यास प्रोत्साहन देणारा संस्थापक रजत सोहन विश्वकर्मा यांचा मुंबईतील मायप्लॅन 8  यांचा समावेश आहे.
युथ को:लॅब
संयुक्त राष्ट्र विकास कार्यक्रम  आणि सिटी फाउंडेशन द्वारा 2017 मध्ये संयुक्तपणे निर्मित यूथ को: लॅबचा उद्देश युवकांना सशक्त बनवणे आणि त्यांच्यात गुंतवणूक करण्यासाठी आशिया-प्रशांत क्षेत्रातील देशांसाठी एक सामायिक अजेंडा तयार करणे हा आहे जेणेकरून ते नेतृत्व, सामाजिक नवोन्मेष आणि उद्योजकता याद्वारे शाश्वत विकास उद्दिष्टांच्या अंमलबजावणीला गती देऊ शकतील. युथ को:लॅब बाबत अधिक माहिती येथे मिळेल.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76